Document ID: 31996R0347

ΚΑΝΟΝΙΣΜΟΣ (ΕΚ) αριθ. 347/96 ΤΗΣ ΕΠΙΤΡΟΠΗΣ της 27ης Φεβρουαρίου 1996 για τη θέσπιση συστήματος ταχείας ανακοίνωσης της θέσης σε ελεύθερη κυκλοφορία του σολομού στην Ευρωπαϊκή Κοινότητα (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως το άρθρο 30,
Εκτιμώντας:
ότι, από τα τέλη Οκτωβρίου 1995, η τιμή του σολομού που τέθηκε σε ελεύθερη κυκλοφορία στην Κοινότητα σημείωσε ραγδαία πτώση, προκαλώντας διαταραχές στην αγορά που ενδεχομένως να θέσουν υπό αμφισβήτηση τους σκοπούς του άρθρου 39 της συνθήκης 7 ότι ο κανονισμός (ΕΚ) αριθ. 2907/95 της Επιτροπής (3), με τον οποίο η θέση σε ελεύθερη κυκλοφορία σολομού καταγωγής ΕΟΧ εξαρτάται από την τήρηση μιας κατωτάτης τιμής, η οποία έχει ορισθεί με σκοπό την επανασταθεροποίηση της αγοράς σολομού της Ευρωπαϊκής Ένωσης, άρχισε να ισχύει στις 16 Δεκεμβρίου 1995 7
ότι, προκειμένου να μπορεί η Επιτροπή να παρακολουθεί τις επιπτώσεις του κανονισμού (ΕΚ) αριθ. 2907/95, καθώς επίσης και να καθίσταται δυνατή χωρίς καθυστέρηση η λήψη περαιτέρω μέτρων, εφόσον χρειάζονται, απαιτείται ένα σύστημα ταχείας ανακοίνωσης των όρων εισαγωγής σολομού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα κράτη μέλη ανακοινώνουν στην Επιτροπή το βάρος και τη δηλωθείσα τελωνειακή αξία στο νόμισμα του ενδιαφερόμενου κράτους μέλους, των προϊόντων που αναφέρονται στο παράρτημα, τα οποία τίθενται σε ελεύθερη κυκλοφορία. Οι πληροφορίες αυτές θα αναλύονται ανά κωδικό ΣΟ καθώς επίσης και ανά ημέρα αποδοχής της διασάφησης εισαγωγής καθώς και ανά χώρα καταγωγής και ανά χώρα προέλευσης.
2. Για τα προϊόντα που τίθενται σε ελεύθερη κυκλοφορία μεταξύ της πρώτης και της 15ης ημέρας του μήνα, η ανακοίνωση θα διαβιβάζεται την 25η ημέρα κάθε μήνα ή την πρώτη εργάσιμη ημέρα μετέπειτα, ενώ για τα προϊόντα που τίθενται σε ελεύθερη κυκλοφορία μεταξύ της 16ης και της τελευταίας ημέρας του μήνα, τη δέκατη ημέρα του επόμενου μήνα ή την πρώτη εργάσιμη ημέρα μετέπειτα. Η ανακοίνωση διαβιβάζεται στην Επιτροπή με τέλεφαξ σύμφωνα με τη μορφή που ανακοινώνεται από την Επιτροπή. Οι προς διαβίβαση πληροφορίες μπορούν να ανακοινώνονται στην Επιτροπή σε μαγνητικό μέσο που προορίζεται για επεξεργασία μέσω ηλεκτρονικού υπολογιστή σε μορφότυπο που θα συμφωνηθεί με την Επιτροπή.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 1996.

Labels: 12
3
6